《和潘判官送酒韵》
宋代·王炎

由来高士怜曲糵，为有和气如三春。
一朝骤见四从事，使我颂德思伯伦。
官醅亦自有妙理，风味不如家酿醇。
掀髯抆拭玉荷叶，消忧破闷还天真。
此公胸次有酝藉，酒馨且旨如其人。
平生误学独醒客，醉乡有地堪藏身。

作者简介：王炎（1137——1218）字晦叔，一字晦仲，号双溪，婺源（今属江西）人。一生著述甚富，有《读易笔记》、《尚书小传》、《礼记解》、《论 语解》、《孝圣解》、《老子解》、《春秋衍义》、《象数稽疑》、《禹贡辨》等，《全宋词》第 三册录其词五十二首。事迹见胡升《王大监传》（《新安文献志》卷六九）、 《宋史翼》卷二四，参《南宋馆阁续 录》卷八、九。